als_Latn dik_Latn sag_Latn
Asport– Duket se kjo merkato verore e fituesve të Kupës së Italisë do të jetë e orientuar te emrat e përfaqësueses shqiptare. Këto orë është kthyer në modë emri i Amir Abrashit në shtëpinë e Lacios.
Siç shkruajnë mediat italiane në fakt, klubit bardhekaltër është hedhur përsëri në sulm për mesfushorin shqiptar të datëlindjes 1990 që luan për nënkampionët e Zvicrës, Grasshopers. Për më tepër lojtari vlerësohet shumë nga drejtori sportiv Igli Tare që e ndjek prej disa kohësh talentin shqiptar. Mund të hapet në këtë mënyrë një derbi merkatoje me Romën të cilët janë të interesuar gjithashtu për lojtarin dhe kanë mbledhur informacione, por duhet të shikohen me kujdes edhe Torino me Sasuolon, edhe ata shumë të interesuara për Abrashin.
Siç kuptohet qartë e ardhmja e mesfushorit të Shqipërisë që është grumbulluar nga De Biazi në dy ndeshjet e fundit do të jetë Serie A ku shumë skuadra prestigjose kërkojnë talentin kuqezi.
You must be logged in to post a comment Login
als_Latn als_Latn als_Latn eng_Latn